LIETUVOS ISTORIJOS INSTITUTO DARBO TARYBOS
POSĖDŽIO PROTOKOLAS
2026-09-16, Nr. III-11
Vilnius
Posėdis įvyko: 2026-09-16,  (11.00 – 12.00) nuotoliniu būdu.
Posėdyje dalyvavo: 
LII Darbo tarybos nariai: Ieva Balčiūnė (pirmininkė),  Dalia Dudzinskienė (sekretorė), Mindaugas Maskoliūnas, Jevgenija Vaičiūnienė. Nedalyvavo: Valdemaras Klumbys.

DARBOTVARKĖ:
1. DT posėdžių nutarimų viešinimas.
2. Užklausos ir pasiūlymai direkcijai dėl dalies būtinų darbo priemonių apmokėjimo LII lėšomis.
3. Užklausos ir pasiūlymai direkcijai dėl darbuotojų skatinimo sistemos.

SVARSTYTA:
1. Darbo tarybos pirmininkė I. Balčiūnė iškėlė klausimą, ar reikėtų Lietuvos istorijos instituto (LII) darbuotojams papildomai e. paštu siųsti DT posėdžių protokolus, kad jie neliktų nepastebėti bendrame LII puslapyje. Diskutuojant išsiaiškinta, kad tai daryti nėra tikslinga. M. Maskoliūnas pasiūlė, kad galima būtų 1 kartą per metus išsiųsti visiems darbuotojams ataskaitinio posėdžio protokolą primenant, kad gali kreiptis į Darbo tarybą, jei iškyla klausimų.
2. LII darbuotojai dažnai kelia klausimą, ar gali LII suteikti darbo priemones, pvz., kompiuterines programas Microsoft 365, jei darbuotojas neturi darbo kompiuterio arba dirba nuotoliu. Nors DT jokios užklausos raštu negavo, I. Balčiūnė pasiūlė aptarti šį klausimą. Diskusijos metu J. Vaičiūnienė nurodė, kad į asmeninį kompiuterį negali būti įdiegta jokia programa LII lėšomis. Išsiaiškinta, kad darbuotojai nežino, kur kreiptis norint gauti nešiojamą kompiuterį ar kitas darbo priemones, kas gali jas suteikti, kokiomis sąlygomis. Taip pat iškilo klausimas apie atsakomybę už gautas darbo priemones ir jų grąžinimą išeinant iš darbo. 
3. Kolektyve dažnai diskutuojamas, bet viešai nenorimas kelti klausimas apie darbuotojų skatinimo priemones. Diskusiją sukėlė sąvoka „viršyti lūkesčiai“. Ar yra kriterijai apibrėžiantys šią sąvoką? Kuo remiantis skaičiuojami lūkesčiai, kokios gairės? Ar LII veikia nuosekli darbuotojų skatinimo sistema, bei ar suformuota ilgalaikė darbuotojų skatinimo strategija? 


NUTARTA:
1. 	 Vieną kartą per metus informuoti LII darbuotojus e. paštu apie DT veiklą.
2.   Kreiptis į LII direkciją su prašymu suteikti išsamią informaciją darbuotojams apie tai, kokios darbo priemonės jiems gali būti suteiktos, kokiomis sąlygomis, kas teikia ir į ką bei kada reikėtų kreiptis.
3.   Kreiptis į LII direkciją su prašymu patikslinti, kokiais kriterijais remiantis mokslo darbuotojams yra nustatomas lūkesčių viršijimas, taip pat patikslinti, kokiais atvejais teikiamos skatinimo priemonės (Lietuvos istorijos instituto Darbo apmokėjimo sistemos aprašas, VI skyrius, 47 p.). Taip pat informuoti, ar LII veikia nuosekli darbuotojų skatinimo sistema ir ar yra nustatyta ilgalaikė darbuotojų skatinimo strategija. 


Darbo tarybos pirmininkas		                  	Ieva  Balčiūnė
Posėdžio sekretorė 				Dalia Dudzinskienė	

